مادیسن بیر
مادیسن ئێل بیر (؛ لەدایکبووی ٥ی ئازاری ١٩٩٩) گۆرانیبێژێکی ئەمریکییە. لە نیویۆرک لەدایک بووە، لە سەرەتای ٢٠١٢ دەستی بە بڵاوکردنەوەی کەڤەری گۆرانی لە یووتیووب کردووە. مادیسن ڕووماڵی میدیاییی بەرچاوی بەدەست ھێنا کاتێک جەستن بیبەر بەستەری یەکێک لە کەڤەرەکانی بڵاو کردەوە. یەکەم تاکەگۆرانیی خۆی، «ئاوازەکان»، لە ٢٠١٣ بڵاو کردەوە.

ژیانی سەرەتایی 
مادیسن ئێل بیر لە جێریکۆ، نیویۆرک لە خێزانێکی جوو لە ٥ی ئازاری ١٩٩٩ لەدایک بووە. باوکی، ڕۆبەرت بیر، پەرەپێدەری خانووبەرەیە، و دایکی، ترەیسی، وەک دیزاینەری ناوەوە کاری کردووە پێش ئەوەی ئەو کارە بە لاوە بنێت بۆ ئەوەی یارمەتیی بەڕێوەبردنی پیشەی مادیسن بدات. برایەکی بچووکی ھەیە بە ناوی ڕایدەر. مادیسن لە بەرگی گۆڤاری چایڵد دەرکەوت، دوای ئەوەی لە تەمەنی چوار ساڵیدا پێشبڕکێیەکی مۆدێلیی بردەوە. کاتێک تەمەنی لە دەوروبەری شەش یان حەوت ساڵ بوو، لە لایەن کەسێک کە زۆرجار لە دەوروبەری بووە دەستدرێژیی سێکسی کراوەتە سەر. لە تەمەنی حەوت ساڵیدا، دایک و باوکی جیا بوونەوە. لە ٢٠١٢، ئاھەنگی بات میتزڤای خۆی گێڕاوە.

دیسکۆگرافی 
ئەلبومە ستۆدیۆیییەکان
 پشتگیریی ژیان (٢٠٢١)
 بێدەنگیی نێوان گۆرانییەکان (٢٠٢٣)

سەرچاوەکان

بەستەرە دەرەکییەکان 

 
 

زیندووان
لەدایکبووانی ١٩٩٩

جولەکەکانی سەدەی بیست و یەکی ئەمریکی
کەسایەتییە ئێڵ جی بی تییە ئەمریکییەکانی سەدەی ٢١ەم
ژنە گۆرانیبێژە ئەمریکییەکانی سەدەی ٢١ەم
گۆرانیبێژە ئەمریکییەکانی سەدەی ٢١ەم
گۆرانیبێژانی ژنی پۆپی ئەمریکی
خانمەکتەرە جووە ئەمریکییەکان
مۆسیقاژەنە جووە ئەمریکییەکان